Лори Лудвиг
Необходима като хляб

Превод от немски: Димитър Дублев, —

chitanka.info

Всеки ден, ако не съм до теб,

ти ме галиш в сънищата мои,

както вятър — разлюляна степ.

И докосната, трептя от зноя.

Плаша се от жътвения час,

в който ний ще бъдем разделени.

Свикнах с тебе, страдах аз,

ако ти не мислеше за мене.

Зряло жито от нивята взимат.

Жътвата прибрахме вече ний.

Като пресен хляб необходима

искам да съм в твоите дни.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.